Diari Oficial de la Generalitat Valenciana


Sumari del DOGV 5098, del 22-09-2005 (2005/10374)

ACORD de 2 de juny de 2005, de la Comissió Territorial d'Urbanisme de València, relatiu a la modificació de les normes subsidiàries, àrea de repartiment 6, de l'Eliana.
------------------------------------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10909


Data del document
:   02-06-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Eliana, l'
    * pla d'urbanisme

ACORD de 2 de juny de 2005, de la Comissió Territorial d'Urbanisme de València, relatiu a la modificació de les normes subsidiàries, àrea de repartiment 6, de l'Eliana. [2005/M10254]
  
En relació amb l'expedient de la modificació de les normes subsidiàries, àrea de repartiment 6, de l'Eliana, es ressalten els següents antecedents i fonaments jurídics:
  
Antecedents
  
1. El projecte es va sotmetre a informació pública, es va inserir l'anunci en el diari Levante del dia 20 de maig de 2004 i en el Diari Oficial de la Generalitat Valenciana número 4768 de 4 de juny de 2004.
  
Durant la tramitació municipal, l'Ajuntament de Paterna va presentar l'escrit on s'indicava que la modificació proposada no afectava el planejament d'aqueix municipi.
  
2. El projecte va obtindre informe previ favorable d'aquesta Conselleria el 29 de juliol de 2004, condicionat a la correcció de deficiències.
  
3. L'objecte de la modificació consisteix en el següent:
  
a) L'àrea de repartiment 6, que inclou els sectors terciaris SUZT 2 i 3, se subdivideix en dues àrees de repartiment distintes: la 6 i la 9.
  
b) La 6 es correspon amb el sector SUZR-10 (abans SUZT-3), que canvia la seua qualificació de terciari a residencial, vinculat a la construcció d'habitatges protegits.
  
c) La 9 coincideix amb el sector SUZT-2, que manté la seua qualificació com a ús terciari.
  
Les característiques d'aquest nou sector residencial vinculat a habitatge protegit són:
  
Concepte SUZR-10 AR-6
  
Superfície 58.290 m²
  
Xarxa primària adscrita 5.192 m²
  
IEB 0,79 m²T/m
  
Aprofitament objectiu 46.049 m²T
  
Coeficient de ponderació 1
  
Aprofitament tipus 0,72
  
Càrrega externa Obtenció de 7.054 m² de PQL-1 parc Mandor
  
Nombre d'habitatges 440
  
Habitatges protegits (Caben promocions mixtes Decret 92/2002) 440
  
Es manté l'aprofitament tipus previst en el planejament vigent, amb un increment d'edificabilitat irrellevant. S'adscriu zona verda de la xarxa primària en 5.192 m² i s'inclou com a càrrega addicional la cessió de 7.054 m² de parc Mandor.
  
4. El resum de les noves determinacions que afecten les dues àrees de repartiment modificades es resumeix en el quadre següent:
  
ESTAT INICIAL: UNA ÚNICA ÀREA DE REPARTIMENT
  
SÍMBOL CONCEPTE UNITAT SUZT-2 SUZT-3 TOTAL
  
 AR-6 AR-6 AR-6
  
SUP Superfície total m²s 277.378 10.827 645.071
  
Rpint Xarxa primària interior m²s 5.828 0 5.828
  
SDE S. dotacional existent m²s 469 0 469
  
Rpad Xarxa primària adscrita m²s 5.995 2.846 8.841
  
SDA Su. amb dret aprof. m²s 042.375 96.215 260.443
  
 TIPOLOGIES
  
IEB Índex edificab. bruta m²t/ m²s 0,8 0,8
  
AO Aprof. objectiu m²t 93.562 46.632
  
CP Coeficient ponderac. u/ m²t 0,98 0,98
  
AP Aprof. ponderat u 91.691 90.475 737.391
  
AS Aprof. subjectiu u 83.747 95.103 161.651
  
 m²t 85.456 07.253 626.175
  
EXD Excedent (-) u -7.944 -5.795 -13.739
  
 compensació (+) m²t -8.106 -5.914 -14.019
  
DREC APROF. TIPUS u/ m²s 0.725232
  
ESTAT FINAL: DOS ÀREES DE REPARTIMENT
  
SÍMBOL CONCEPTE UNITAT SUZT-2 SUZT-10 SUMA
  
 AR-9 AR-6
  
SUP Superfície total m²s 700.219 97.961 632.071
  
Rpint Xarxa primària interior m²s 5.828 0 5.828
  
SDE S. dotacional existent m²s 0 0 469
  
Rpad Xarxa primària adscrita m²s 3.649 5.192 8.841
  
SDA Sup. amb dret
  
aprof. m²s 239.561 63.667 923.443
  
 TIPOLOGIES
  
IEB Índex edificab.
  
 bruta m²t/m²s 0,8 0,79
  
AO Aprof. objectiu m²t 93.562 46.039
  
CP Coeficient
  
 ponderac. u/ m²t 0,98 1,00
  
AP Aprof. ponderat u 91.691 74.687 868.740
  
AS Aprof. subjectiu u 82.522 40.085 770.957
  
 m²t 84.206 22.917 407.641
  
EXD Excedent (-) u -9.169 -4.604 -13.773
  
 compensac (+) m²t -9.356 -4.604 -13.960
  
DREC APROF. TIPUS u/ m²s 0.256583 0.725232
  
El projecte que se sotmet a aprovació definitiva és el que va ser objecte d'informe previ per aquesta conselleria. En la fitxa de planejament i gestió, s'ha inclòs la vinculació al règim jurídic d'habitatge de protecció pública.
  
5. S'han sol·licitat informes a Carreteres de la Diputació, Conselleria de Cultura, Educació i Esport i Conselleria de Sanitat.
  
6. L'Homologació global de les normes subsidiàries de l'Eliana es va aprovar per Acord de la Comissió Territorial d'Urbanisme de data 28 de juny de 2001.
  
7. La Comissió Informativa de la Comissió Territorial d'Urbanisme de València, en sessió celebrada el 26 de maig de 2005, va emetre un informe relatiu al projecte que ens ocupa, complint així allò que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments jurídics
  
1. La documentació està completa i la tramitació ha sigut correcta, d'acord amb el que preveuen els articles 38 i 55 de la Llei Reguladora de l'Activitat Urbanística (en endavant, LRAU).
  
2. La proposta és conforme amb la política autonòmica de fomentar la construcció d'habitatges protegits i afavorir el dret constitucional d'accés a un habitatge digne; objectiu prioritari que té el seu reflex legal en l'article 1-1b Llei Reguladora de l'Activitat Urbanística (en endavant LRAU) i concordants.
  
3. La modificació no altera l'equilibri entre càrregues i aprofitament que per a les distintes àrees de repartiment recull el planejament vigent, destaca en aquest sentit l'adscripció proporcionada de sòl de la xarxa primària a cada un dels sectors.
  
4. Quant a l'increment de zona verda de la xarxa primària, com a conseqüència dels 1325 nous habitants potencials, el projecte justifica la seua innecessarietat amb els arguments següents:
  
a) En les normes subsidiàries vigents, la ràtio de zona verda per habitant és de 13'85 m², mentre que en les de 1995 era de 4'81 m². Amb aquest estàndard tan superior al que exigeix legalment, pareix preferible adscriure aquesta superfície als sectors, per assegurar així la seua gestió i obtenció.
  
b) El criteri del planejament vigent respecte d'això, és que les modificacions no alteren l'equilibri dotacional calculat per a tots els sectors, la qual cosa es manté en la proposta. (Normes subsidiàries punt 8, Expressió dels objectius que s'han de considerar en la redacció dels instruments de desenvolupament).
  
c) D'altra banda, cal assenyalar que el terme de l'Eliana no compta amb sòl susceptible d'albergar una nova reserva de zona verda de xarxa primària.
  
Es considerarà, en conseqüència, prou justificada la determinació del projecte en aquest punt.
  
5. En conseqüència, no s'aprecia obstacle legal per a atorgar l'aprovació autonòmica, a la llum del que preveu l'article 40 de la LRAU.
  
6. El Servei de Carreteres de la Diputació Provincial aporta un informe durant la sessió de la Comissió Informativa, indicant que previ al desenvolupament dels sectors han d'executar-se a càrrec d'aquests les connexions amb la carretera CV-375 (VV-6106) de titularitat de la Diputació, a fi de dotar-los d'una accessibilitat òptima. Igualment el sector SUZT-2 ha de dissenyar i executar a càrrec seu el front de carretera i les connexions tipus rotonda, seguint els criteris marcats per l'Àrea de Carreteres de la Diputació
  
7. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10 a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 2 de juny de 2005, acorda:
  
Aprovar definitivament la modificació de les normes subsidiàries, àrea de repartiment 6, de l'Eliana, amb el condicionament indicat en l'informe del Servei de Carreteres de la Diputació.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).
  
València, 2 de juny de 2005.- El secretari de la Comissió Territorial d'Urbanisme: Alvaro Aleixandre Ortí.